**ИЗВОД ИЗ ЗАПИСНИКА**

Са III редовне сједнице Скупштине општине Хан Пијесак, одржане дана **22.04.2021.** године, у сали Скупштине општине Хан Пијесак, са почетком у 10,00 часова.

Сједници присуствује 12 одборника, и то: Радица Тодоровић, Кристина Стојановић, Душко Ђерић, Дејан Деурић, Драган Лапчевић, Павле Голијан, Ранко Радуловић, Вјекослав Максимовић, Небојша Пушоња, Радоми Ребић, Цвико Тодић и Аћим Нинковић.

Одсутни: Јанко Голијан, Радојка Голијан и Жељко Поповић.

Осим одборника сједници присуствују: Начелник општине Хан Пијесак - Слободан Ђурић, в.д. Начелник одјељења за општу управу – Светлана Радуловић, в.д. Начелник одјељења за управљање развојем, привреду, финансије и друштвене дјелатности – Славица Ашоња, Бране Кусмук – испред средстава информисања и в.д. секретар Скупштине Бојана Видовић.

Присутни у својству извјестиоца:

* Наташа Гавриловић, шеф одсјека за финансије, по тачкама 3. и 4.,
* Славица Ашоња, в.д. Начелник одјељења за управљање развојем, привреду, финансије и друштвене дјелатности, по тачкама 6., 7., 8. и 9.,
* Јовица Радуловић, испред ОИК-а, по тачки 10.,
* Никола Милић, замјеник Правобраниоца РС, СЗ Власеница , по тачки 11.,
* Оливера Пелемиш, адвокат, по тачкама 13.,
* Ивана Максимовић, директор ЈКП „Краљева Гора“, по тачки 14.и
* Миланка Митровић, испред Биро-а Хан Пијесак, по тачки 16.

Предсједница Скупштине Кристина Стојановић отворила је сједницу, захвалила на поштовању мјера превенције против вируса Корона и након што је утврдила да има кворум за рад (присутно 12 одборника), предложила сљедећи

Д н е в н и р е д

1. Извод из записника са II ванредне сједнице Скупштине општине Хан Пијесак одржане дана 30.03.2021. године
2. Извод из записника са II редовне сједнице Скупштине општине Хан Пијесак одржане дана 02.04.2021. године,
3. Приједлог Ребаланса Буџета општине Хан Пијесак за 2021. годину, са приједлогом Одлуке о усвајању,
4. Приједлог Одлуке о измјенама и допунама одлуке о извршењу буџета општине Хан Пијесак за 2021. годину,
5. Приједлог Пословника о измјени Пословника Скупштине општине Хан Пијесак,
6. Приједлог Одлуке о општинским административним таксама
7. Приједлог Одлуке о условима и начину расподјеле средстава пензионерима са подручја општине Хан Пијесак у 2021. години
8. Приједлог Програма суфинансирања пројеката санације и реконструкције кровова и фасада са заједницама етажних власника у 2021. години
9. Приједлог Програма подстицаја пољопривредне производње за 2021. Годину,
10. Извјештај о организовању и спровођењу избора за Савјет мјесних заједница,
11. Извјештај о раду Правобранилаштва-Сједиште замјеника Власеница за период 01.01.-31.12. 2020. године,
12. Извјештај о судским споровима на дан 31.12.2021. године – Правобранилаштво РС, Сједиште замјеника Источно Сарајево,
13. Извјештај о раду Адвоката Оливере Пелемиш, пуномоћника општине Хан Пијесак за 2020. годину,
14. Извјештај о раду ЈКП „Краљева Гора“ за 2020. годину, са информацијом о водоснабдијевању на подручју општине,
15. Информација о раду у централном регистру предузетника са подручја општине Хан Пијесак,
16. Информација о стању у области запошљавања и реализацији програма запошљавања на подручју општине Хан Пијесак за 2020. годину,
17. Разрјешење в.д. начелника Одјељења за општу управу,
18. Именовање начелника Одјељења за општу управу,
19. Разрјешење в.д. начелника Одјељења за управљање развојем, привреду, финансије и друштвене дјелатности,
20. Именовање начелника Одјељења за управљање развојем, привреду, финансије и друштвене дјелатности,
21. Разрјешење в.д. директора ЈЗУ ДЗ „Др Миленко Наранчић“ Хан Пијесак,
22. Именовање директора ЈЗУ ДЗ „Др Миленко Наранчић“ Хан Пијесак,
23. Разрјешење директора ЈУ ЦОС „Поглед“ Хан Пијесак,
24. Именовање в.д. директора ЈУ ЦОС „Поглед“ Хан Пијесак,
25. Одборничка питања,
26. Текућа питања.-

Предсједница ставља дневни ред на расправу.

Начелник општине предлаже да се дневни ред допуниса двије тачке и то Разрјешење чланова управног одбора Јавне установе Центар за омладину и спорт „Поглед“ и именовање в.д. чланова управног одбора Јавне установе Центар за омладину и спорт „Поглед“ , које би се разматрале под редним бројем 25 и 26, а да се тачке Одборничка и текућа питања помјере за два мјеста.

Предложена допуна дневног реда ставља се на гласање.

Скупштина са 12 гласова „за“ једногласно усвојила допуну дневног реда.

Предсједница ставља на гласање дневни ред у цјелини ( са усвојеном допуном).

Скупштина је са 12 гласова „за“ једногласно усвојила дневни ред.

Предсједница даје ријеч предсједнику Комисије за прописе и статутарна питања Душку Ђерићу, који информише Скупштину да је Комисија разматрајући материјале једногласно констатовала да су приједлози одлука и других аката у складу са законским прописима у формалном и материјалном смислу, и то:

- тачка 3.,4. у складу са Законом о буџетском систему,

- тачка 5. У складу са Законом о локалној самоуправи,

- тачка 6. у складу са Законом о административним таксама,

- тачка 7., 8., 9.и 10. у складу са Законом о локалној самоуправи,

- тачке 11., 12., 13., 14., 15. и 16. у складу са Програмом рада Скупштине,

Комисија на помиње да Тачке 17., 18., 19., 20., 21., 22., 23. и 24. нису разматране, јер за исте није достављен материјал, те да је Комисија са посебном пажњом разматрала тачку 5., те констатовала да је испоштована процедура предвиђена за доношење, односно у овом случају измјену општег акта.

**Тачка 1.**

Извод из записника са II ванредне сједнице Скупштине општине Хан Пијесак одржане дана 30.03.2021. године

Без дискусија, Скупштина је са 12 гласова „за“ једногласно усвојила Извод из записника са II ванредне сједнице Скупштине општине Хан Пијесак одржане дана 30.03.2021. године.

**Тачка 2.**

Извод из записника са II редовне сједнице Скупштине општине Хан Пијесак одржане дана 02.04.2021. године.

Без дискусија, Скупштина је са 12 гласова „за“ једногласно усвојила Извод из записника са II редовне сједнице Скупштине општине Хан Пијесак одржане дана 02.04.2021. године.

**Тачка 3.**

Приједлог Ребаланса Буџета општине Хан Пијесак за 2021. годину, са приједлогом Одлуке о усвајању,

Предсједница Скупштине, Кристина Стојановић, као предсједник Комисије за буџет и финансије информише Скупштину да је Комисија разматрајући материјале једногласно констатовала да је Приједлог ребаланса буџета општине Хан Пијесак за 2021. годину сачињен у складу са Законом о буџетском систему Републике Српске, да је на исти прибављена сагласност Министарства финансија број 06.04/400-424-1/20 ОД 08.04.2021. године, те да иде на расправу и да Скупштина одлучи о његовом усвајању.

Без дискусија, Скупштина је са 9 гласова „за“ и 3 „уздржана“ , већином гласова донијела Одлуку о усвајању ребалнаса буџета општине Хан Пијесак за 2021. годину.

**Тачка 4.**

Приједлог Одлуке о измјенама и допунама одлуке о извршењу буџета општине Хан Пијесак за 2021. годину,

Предсједница Скупштине, Кристина Стојановић, као предсједник Комисије за буџет и финансије информише Скупштину да је Комисија разматрајући материјале једногласно констатовала да је Одлука о измјенама и допунама одлуке о извршењу буџета општине Хан Пијесак за 2021. годину, сачињена у складу са Законом о буџетском систему Републике Српске, те да иде на расправу и да Скупштина одлучи о њеном усвајању.

Без дискусија, Скупштина је са 9 гласова „за“ и 3 „уздржана“ , већином гласова донијела Одлуку о измјенама и допунама одлуке о извршењу буџета општине Хан Пијесак за 2021. годину.

**Тачка 5.**

Приједлог Пословника о измјени Пословника Скупштине општине Хан Пијесак,

Без дискусија, Скупштина је са 12 гласова „за“ једногласно донијела Пословника о измјени Пословника Скупштине општине Хан Пијесак.

**Тачка 6.**

Приједлог Одлуке о општинским административним таксама,

Без дискусија, Скупштина је са 9 „за“ и 3 „уздржана“ , већином гласова донијела Одлукуо општинским административним таксама.

**Тачка 7.**

Приједлог Одлуке о условима и начину расподјеле средстава пензионерима са подручја општине Хан Пијесак у 2021. години,

Без дискусија, Скупштина је са 12 гласова „за“ једногласно донијела Одлуку о условима и начину расподјеле средстава пензионерима са подручја општине Хан Пијесак у 2021. години.

**Тачка 8.**

Приједлог Програма суфинансирања пројеката санације и реконструкције кровова и фасада са заједницама етажних власника у 2021. години

Славица Ашоња појашњава да је након упућивања документа у скупштинску процедуру уочен процедурални проблем који би се могао јавити у имплементацији програма, а односи се на члан 13. Став 3. гдје је дефинисано Након спроведене процедуре јавне набавке, закључиће се трипартитини уговор између заједница етажних власника, Општине Хан Пијесак и изабраног извођача радова, којим ће се дефинисати плаћање на начин да ће плаћање заједница етажних власника извршити на посебан рачун Општине Хан Пијесак, а лаћање по окончаној ситуацији извођачу радова извршиће се након достављеног извјештаја од стране надзорног органа, извјештаја извођача радова и извјештаја од стране комисије формиране од стране Општине, да су сви уговорени радови изведени у складу са одобреним предмјером.

Појашњава да, уколико би остало овако, овај приход би морао да се планира у буџету општине, па предлаже амандма који гласи Након спроведене процедуре јавне набавке, закључиће се трипартитини уговор између заједница етажних власника, Општине Хан Пијесак и изабраног извођача радова, којим ће се дефинисати плаћање на начин да ће плаћање извођачу вршити заједнице етажних власника за свој дио суфинансирања, а Општина Хан Пијесак за свој дио. Плаћање по окончаној ситуацији извођачу радова извршиће се након достављеног извјештаја од стране надзорног органа, извјештаја извођача радова и извјештаја од стране комисије формиране од стране Општине, да су сви уговорени радови изведени у складу са одобреним предмјером.“

Предсједница ставља предложени амндман на гласање.

Скупштина је са 12 гласова „за“ једногласно усвојила предложени амандман.

Без даљих дискусија, Скупштина је са 12 гласова „за“ једногласно донијела Програма суфинансирања пројеката санације и реконструкције кровова и фасада са заједницама етажних власника у 2021. години.

**Тачка 9.**

Приједлог Програма подстицаја пољопривредне производње за 2021. Годину.

Цвико Тодић похваљује ову, али и претходне двије тачке. Сматра да су коректно и објективно написане. Везано конкретно за 9. тачку, коментарише да се углавном потенцира производња млијека, па пита да ли има и газдинстава које производе нешто друго, например малине или кромпир и предлаже да се у наредним годинама направи промоција пријављивања и тих газдинстава.

Славица Ашоња појашњава да су обухваћена само регистрована газдинства, јер пољопривредници који аплицирају морају да докажу чиме се баве.

Начелник општине се захваљује Цвику на постављеном питању. Наводи да су се трудили да сви буду обухваћени, али да су приједлози добродошли и да Правилник треба да буде направљен да пред њим сви буду једнаки. Коментарише да има идеја за младе брачне парове и да ће више средстава бити издвојено следеће године.

Скупштина је са 12 гласова „за“ једногласно донијела Одлуку о усвајању Програма подстицаја пољопривредне производње за 2021. Годину.

**Тачка 10.**

Извјештај о организовању и спровођењу избора за Савјет мјесних заједница

Без дискусија, Скупштина је са 12 гласова „за“ једногласно донијела Одлуку о усвајању Извјештаја о организовању и спровођењу избора за Савјет мјесних заједница.

**Тачка 11.**

Извјештај о раду Правобранилаштва-Сједиште замјеника Власеница за период 01.01.-31.12. 2020. године

Никола Милић, замјенк Правобраниоца Републике Српске, Сједиште замјеника Власеница, ставља се на располагање за сва питања везана за Извјештај и похваљује сарадњу овог сједишта Правобранилаштва са општином Хан Пијесак.

Без дискусија, Скупштина је са 12 гласова „за“ једногласно донијела Одлуку о усвајању Извјештаја о раду Правобранилаштва-Сједиште замјеника Власеница за период 01.01.-31.12. 2020. године

**Тачка 12.**

Извјештај о судским споровима на дан 31.12.2021. године – Правобранилаштво РС, Сједиште замјеника Источно Сарајево,

Без дискусија, Скупштина је са 12 гласова „за“ једногласно донијела Одлуку о усвајању Извјештај о судским споровима на дан 31.12.2021. године – Правобранилаштво РС, Сједиште замјеника Источно Сарајево.

**Тачка 13.**

Извјештај о раду Адвоката Оливере Пелемиш, пуномоћника општине Хан Пијесак за 2020. годину,

Оливера Пелемиш, адвокат, поздравља присутне , подсјећа да је доставила извјештај и да је укупно у раду било 9 предмета.

Без дискусија, Скупштина је са 12 гласова „за“ једногласно донијела Одлуку о усвајању Извјештаја о раду Адвоката Оливере Пелемиш, пуномоћника општине Хан Пијесак за 2020. годину.

**Тачка 14.**

Извјештај о раду ЈКП „Краљева Гора“ за 2020. годину, са информацијом о водоснабдијевању на подручју општине

Цвико Тодић коментарише да је детаљни ишчитао извјештај, те да је задовољан и пита директорицу да ли се размишљало о набавци агрегата, јер у случају нестанка струје долази и до нестанка воде.

Ивана Максимовић одговара да Комунално предузеће из основних прихода не може финансирати опрему. Додаје да је агрегат пожељан, али да су проблем финансије.

Начелник општине наводи да су потребна два агрегата и да ће се трудити да се то ријеши.

Скупштина је са 12 гласова „за“ једногласно донијела Одлуку о усвајању Извјештаја о раду ЈКП „Краљева Гора“ за 2020. годину, са информацијом о водоснабдијевању на подручју општине

**Тачка 15.**

Информација о раду у централном регистру предузетника са подручја општине Хан Пијесак

Без дискусија, Скупштина је са 12 гласова „за“ једногласно донијела Закључак о усвајању Информације о раду у централном регистру предузетника са подручја општине Хан Пијесак.

**Тачка 16.**

Информација о стању у области запошљавања и реализацији програма запошљавања на подручју општине Хан Пијесак за 2020. годину,

Без дискусија, Скупштина је са 12 гласова „за“ једногласно донијела Закључак о усвајању Информације о стању у области запошљавања и реализацији програма запошљавања на подручју општине Хан Пијесак за 2020. годину.

**Тачка 17.**

Разрјешење в.д. начелника Одјељења за општу управу,

Начелник општине предлаже да се Светлана Радуловић, досадашњи в.д. Начелник одјељења за општу управу разријеши дужности, због завршетка поступка јавне конкуренције.

Без дискусија, Скупштина је са 8 гласова „за“ и 4 „уздржана“ већином гласова донијела Рјешење о разрјешењу в.д. начелника одјељења за Општу управу.

**Тачка 18.**

Именовање начелника Одјељења за општу управу,

Начелник општине информише Скупштину да је Комисија за провођење поступка јавног конкурса за пријем службеника провела је поступак по јавном конкурсу за радно мјесто начелник одјељења за општу управу објављен у Службеном гласнику Републике Српске број 12/21 и дневном листу Глас српске од 17.02.2021. године, да су се на расписани јавни конкурс благовремено пријавила два кандидата и то Светлана Радуловић и Драгана Видовић, обје из Хан Пијеска, да су оба кандидата испунила услове тражене конкурсом и позвана на усмени интервју. Након обављеног интервјуа комисија је сачинила ранг листу, те Радуловић Светлану са освојених 46,5 бодова оцијенила као прворангирану. С тим у вези, предлаже Скупштини да се Светлана Радуловић, дипломирани правник из Хан Пијеска, именује за начелника Одјељења за општу управу.

Без дискусија, Скупштина је са 9 гласова „за“ и 3 „уздржана“ већином гласова донијела Рјешење о именовању начелника одјељења за Општу управу.

**Тачка 19.**

Разрјешење в.д. начелника Одјељења за управљање развојем, привреду, финансије и друштвене дјелатности,

Начелник општине предлаже да се Славица Ашоња, досадашњи в.д. Начелник одјељења за управљање развојем, привреду, финансије и друштвене дјелатности разријеши дужности, због завршетка поступка јавне конкуренције.

Без дискусија, Скупштина је са 8 гласова „за“ и 4 „уздржана“ већином гласова донијела Рјешење о разрјешењу в.д. начелника Одјељења за управљање развојем, привреду, финансије и друштвене дјелатности.

**Тачка 20.**

Именовање начелника Одјељења за управљање развојем, привреду, финансије и друштвене дјелатности,

Начелник општине информише скупштину да је Комисија за провођење постука јавног конкурса за пријем службеника, провела је поступак по јавном конкурсу за радно мјесто начелник одјељења за управљање развојем, привреду, финансије и друштвене дјелатности у Службеном гласнику Републике Српске број 12/21 и дневном листу Глас српске од 17.02.2021. године, да се на расписани јавни конкурс благовремено пријавио један кандидат и то Славица Ашоња из Хан Пијеска. Кандидат је испунио услове тражене конкурсом и позван на усмени интервју. Након обављеног интервјуа комисија је сачинила ранг листу, те Славицу Ашоњу, као јединог кандидата са освојених 50 бодова оцијенила као прворангирану. С тим у вези, предлаже Скупштини да се Славица Ашоња, магистар економије из Хан Пијеска, именује за начелника Одјељења за управљање развојем, привреду, финансије и друштвене.

Без дискусија, Скупштина је са 9 гласова „за“ и 3 „уздржана“ већином гласова донијела Рјешење о именовању начелника Одјељења за управљање развојем, привреду, финансије и друштвене дјелатности.

**Тачка 21.**

Разрјешење в.д. директора ЈЗУ ДЗ „Др Миленко Наранчић“ Хан Пијесак,

Предсједница даје ријеч замјенику предсједника Комисије за избор и именовање, Душку Ђерићу, који информише Скупштину да Комисија једногласно предлаже Скупштини да се Радица Тодоровић, в.д. директора ЈЗУ ДЗ „Др Миленко Наранчић“ Хан Пијесак, разрјеши дужности због завршетка поступка јавне конкуренције.

Без дискусија, Скупштина је са 9 гласова „за“ и 3 „уздржана“ већином гласова донијела Рјешење о разрјешењу в.д. директора ЈЗУ ДЗ „Др Миленко Наранчић“ Хан Пијесак.

**Тачка 22.**

Именовање директора ЈЗУ ДЗ „Др Миленко Наранчић“ Хан Пијесак,

Предсједница даје ријеч замјенику предсједника Комисије за избор и именовање, Душку Ђерићу, који информише Скупштину да се на расписани Јавни конкурс за избор и именовање директора ЈЗУ ДЗ „Др Миленко Наранчић“ Хан Пијесакблаговремено се пријавио један кандидат – Радица Тодоровић, да је након обављеног интервјуа са наведеним кандидатом, Комисија за избор и именовање директора ЈЗУ ДЗ „Др Миленко Наранчић“ Хан Пијесакје констатовала да је Радица Тодоровић испунила све услове тражене конкурсом и да је за њено именовање прибављена сагласност Министарства здравља и социјалне заштите број 11/04-111-32/21 од 07.04.2021. године, па Комисија једногласно предлаже Скупштини да се за директора ЈЗУ ДЗ „Др Миленко Наранчић“ Хан Пијесак именује Радица Тодоровић, доктор медицине из Хан Пијеска.

Без дискусија, Скупштина је са 8 гласова „за“ и 3 „уздржана“ (један одборник није гласао) већином гласова донијела Рјешење о именовању. директора ЈЗУ ДЗ „Др Миленко Наранчић“ Хан Пијесак.

**Тачка 23.**

Разрјешење директора ЈУ ЦОС „Поглед“ Хан Пијесак,

Предсједница даје ријеч предсједнику Комисије за избор и именовање, Радици Тодоровић, која се захваљује на избору за директора Дома здравља, и истиче да ће настојати да унаприједи и побољша рад те установе.

Везану за 23. тачку дневног реда, информише Скупштину да је Досадашњи директор ЈУ Центра за омладину и спорт „Поглед“ Хан Пијесак, Јелена Митровић дана 07.04.2021. године поднијела је неопозиву оставку на мјесто директора у писаној форми, из личних разлога.

Како У складу са чланом 18. став 2. Закона о систему јавних служби директора разрјешава оснивач, Комисија једногласно предлаже да Јелена Митровић буде разрјешена дужности директора ЈУ Центра за омладину и спорт „Поглед“ Хан Пијесак.

Без дискусија, Скупштина је са 8 гласова „за“ и 4 „уздржана“, већином гласова донијела Рјешење о разрјешењу директора ЈУ ЦОС „Поглед“ Хан Пијесак.

Тачка 24.

Именовање в.д. директора ЈУ ЦОС „Поглед“ Хан Пијесак,

Предсједница даје ријеч предсједнику Комисије за избор и именовање, Радици Тодоровић, која информише скупштину да Према члану 18. став 2. Закона о систему јавних служби директора именује оснивач, па Комисија за избор и именовање једногласно да се за предлаже в.д директора ЈУ ЦОС „Поглед“ именује Татјана Јањић, дипл. педагог из Хан Пијеска.

Без дискусија, Скупштина је са 8 гласова „за“ и 4 „уздржана“, већином гласова донијела Рјешење о именовању в.д. директора ЈУ ЦОС „Поглед“ Хан Пијесак.

**Тачка 25.**

Разрјешење чланова УО ЈУ ЦОС „Поглед“ Хан Пијесак

Начелник општине информише Скупштину да Закон о систему јавних служби у свом члану 16. прописује да Управни одбор установе чији је оснивач јединица локалне самоуправе разрјешава скупштина општине, на приједлог начелника општине, док је чланом 25. Одлуке о оснивању Центра за културу и спорт „Поглед“ предвиђено да се Управни одбор ове установе може разријешити и прије истека мандата, опозивом.

У вези са наведеним члановима, предлаже да се члановима Управног одбора Јавне установе Центар за омладину и спорт „Поглед“ изгласа опозив, те да се разријеше дужности.

Разлог овоме је лоше пословање Центра у претходној години, што је потврђено неусвајањем извјештаја за претходну годину и програмом рада за текућу од стране Скупштине општине Хан Пијесак. Иако је остварени приход минималан, Управни одбор је усвојио извјештај о пословању и тиме показао неозбиљност и недовољну ангажованост на даљем унапређењу рада ове установе.

Без дискусија, Скупштина је са 8 гласова „за“ и 4 „уздржана“, већином гласова донијела Рјешење о разрјешењу чланова УО ЈУ ЦОС „Поглед“ Хан Пијесак.

**Тачка 26.**

Именовањ в.д. чланова УО ЈУ ЦОС „Поглед“ Хан Пијесак

Начелник општине информише Скупштину да је Чланом 16. Закона о систему јавних служби прописано је да Управни одбор установе чији је оснивач јединица локалне самоуправе именује скупштина, на приједлог начелника општине, те с тим у вези предлаже да се за в.д. . чланова управног одбора Јавне установе Центар за омладину и спорт „Поглед“, до завршетка поступка јавне конкуренције именују

1. Жарко Мировић,
2. Јела Јосићи
3. Сања Јанковић

Без дискусија, Скупштина је са 8 гласова „за“ и 4 „уздржана“, већином гласова донијела Рјешење о именовању в.д. чланова УО ЈУ ЦОС „Поглед“ Хан Пијесак.

**Тачка 27.**

Одборничка питања.

Цвико Тодић поставља пет одборничких питања:

1. Хоће ли бити и ако хоће када се може очекивати санација (или реконструкција) пута Рончевићи – Јазавчије рупе?
2. Када и како се може извршити откуп плаца у насељу Јапага, како би се могао легализовати дограђени објекат?
3. Докле се стигло са водоводом за Плане и Јеловце?
4. Може ли се очекивати у скорије вријеме санација оштећења на регионалном путу за Пјеновац?
5. Да ли вишечлане породице могу очекивати неку новчану помоћ од Општине, због пандемије?

Начелник општине укратко одговара на постављена питања, док ће званичан одговор одборнику бити достављен писаним путем.

Ранко Радуловић подсјећа на тешко обољелог суграђанина, Деловоја Радуловића, коме је чопор уништио стадо, те да му је сада потребнија новчана помоћ и предлаже да одборници помогну у складу са својим могућностима, а такође и Општина.

Славица Ашоња информише да је Деливоје поднијео захтјев и да ће се донијети одлука о одобравању средстава.

В.д. Секретар Скупштине појашњава да се одборници, уколико желе, могу одрећи одборничке накнаде у корист поменутог суграђанина и да је то најлакши начин, те да ће бити направљене изјаве о одрицању које могу преузети код секретара.

**Тачка 28.**

Текућа питања

Душко Ђерић, испред клуба одборника СДС-а, има два приједлога за Скупштину:

1. Предлаже да се упути иницијатива Јавном предузећу Романија путеви ради поправке дијела магистралног пута М-19 који пролази преко територије општине Хан Пијесак, као и регионалних путева Хан Пијесак – Гођење и Хан Пијесак – олово, јер су у изузетно лошем стању, што доводи до угрожавања безбједности у саобраћају и
2. предлаже да се подржи захјев Општине Хан Пијесак упућен М:телу за увођење оптичког интернета на територији општине Хан Пијесак.

Предсједница ставља први приједлог на гласање.

Без дискусија, Скупштина је са 12 гласова „за“ једногласно донијела закључак да се упути иницијатива Јавном предузећу Романија путеви ради поправке дијела магистралног пута М-19 који пролази преко територије општине Хан Пијесак, као и регионалних путева Хан Пијесак – Гођење и Хан Пијесак – олово, јер су у изузетно лошем стању, што доводи до угрожавања безбједности у саобраћају.

Предсједница ставља други приједлог на гласање.

Без дискусија, Скупштина је са 12 гласова „за“ једногласно донијела закључак да се подржи захјев Општине Хан Пијесак упућен М:телу за увођење оптичког интернета на територији општине Хан Пијесак.

Начелник општине захваљује на раду Скупштине, тражи да се сви укључе у дискусију и да све буде транспарентно, те позива одборнике на ручак у Ресторан „Поглед“.

Драган Лапчевић информише Скупштину да ће убудуће дјеловати као независни одбрник.

Сједница Скупштине завршена у 11:00 часова.

ЗАПИСНИК ВОДИЛА ПРЕДСЈЕДНИК СКУПШТИНЕ ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Бојана Видовић) (Кристина Стојановић)